ئێما ماککۆین

**ئێما ماکۆین**(؛ لە دایکبووی ٢٤ ی ئایاری ١٩٩٤) مەلەوانی پێشبڕکێکاری ئوسترالیا. یەکێک لە سەرکەوتووترین وەرزشوانانە ئوسترالیا بەشداربوەکانی ئۆڵمپیادە کە ١١ مێدالیای بەدەست ھێناوە لە ھەردوو ئۆڵمپیادی ھاوینەی ٢٠١٦ ی ڕیۆ و ئۆڵمپیادی ھاوینەی ٢٠٢٠ ی تۆکیۆ. بە چوارمێدالیای زێر و سێ مێدالیای بڕۆنز لە پێشبڕکێکانی مەلەوانی ئۆڵمپیادی ھاوینەی ٢٠٢٠ بووە یەکەم خانمە ئوسترالی ئەو دەستکەوانە بەدەست بھێنێت . ھەروەھا بووە یەکەم خانمە یاریزان بتوانێت لە یەک ئۆڵمپیاد ئەو ژمارە مێدالیایە بباتەوە. ھەروەھا لە پاڵاوانێتی جیھانی بۆ یارییە ئاوییەکان، پالاوانێتی یارییەکانی کۆمۆنوێلت، پالاوانێتی پان پاسقیک خاوەنی مێدالیای زێرە.ئەو لە ئێستادا گەیشتووە بە پێنج مێدالیای زێر لە ئۆڵمپیاد ئەمەش ژمارەیەکی پێوانەیییە لە مێژووی ئوسترالیا و یەکسانە لەگەڵ ئیان سۆرپ

## ژیانی سەرتایی
ئیما لە ٢٤ی ئایاری ١٩٩٤ لە شاری وۆڵۆنگانگ ویلایەتی نیو ساوت وێلز لە ئوسترالیا لەدایکبووە. خوشیکی دێڤد ماکوین و کچی ڕۆن ماکۆینە کە ھەردووکیان بەھەمان شێوە مەلەوان بوون.لە زانکۆی گریفس درێژەی بەخوێندن داوە لە تەندروستی گشتی.

## بەشدارییەکان
ئیما لە بەشداری یارییەکانی ئۆڵمپیادی ھاوینەی لاوانی ٢٠١٠ کە لە سەنگافورە بەرێوەدەچوو کرد. مەدالیای زێری لە پێشبڕکێی مەلەوانی ٤ × ١٠٠ مەتری ھەمەجۆری کچان بەدەست ھێنا. ھەروەھا مەدالیای زیوی لە مەلەوانی ١٠٠ مەتری ئازاد و ٤ × ١٠٠ ئازاد بردەوە؛ و مەدالیای بڕۆنزی لە مەلەوانی ٥٠ مەتری ئازاد، ٢٠٠ مەتری ئازاد، مەلەوانی ٤ × ١٠٠ مەتری تێکەڵ بەدەست ھێنا.

### یارییەکانی ئۆڵمپیاد
### ٢٠١٢
ئیما یەکێک بوو لە وەرزشوانە بەشداربووەکانی ئوسترالیا لە ئۆڵمپیادی ھاوینەی ٢٠١٢ی لەندەن. لەسەر ئاستی تاک بەشداری پێشبڕکێکانی مەلەوانی کرد بەڵام نەیتوانی سەرکەوتووبێت لە بەدەست ھێنانی مەدالیا. لە مەلەوانی ١٠٠ مەتری ئازاد پلەی ٧، لە مەلەوانی ١٠٠ مەتری پەپوولەی پلەی ٩، لە ٢٠٠ مەتری ئازاد پلەی ١٠، لە مەلەوانی ٥٠ مەتری ئازاد پلەی ١٣ی بەدەست ھێنا

### ٢٠١٦
بۆ جاری دووەم ئیما لەگەڵ شاندی ولاتەکەی بۆ بەشداریکردن لە یارییەکانی ئۆڵمپیادی ھاویینەی ٢٠١٦ ی ڕیۆی بەرزایل ھەڵبژێردرایەوە. لەھەمانکاتیش دێڤدی برای بانگێشتکرا بەمەش بوونە یەکەم خوشک و برای ئوسترالی بەشداری ئۆڵمپیادبکەن دوای جۆن و ئەلیسا کە لە ئۆڵمپیادی ھاوینەی ١٩٦٠ بەشداریان کردبوو. ئیما لەسەر ئاستی تاک و کۆ بەشداری پێشبڕکێکانی مەلەوانی کرد. لە مەلەوانی ٤ × ١٠٠ مەتری ئازاد بەھاوبەشی تیمی ئوسترالیا مەدالیای زێری بەدەست ھێنا. ژمارەی پێوانەییان شکاند کاتێک بە ٣:٣٠٫٦٥ دەقە یارییەکەیان بردەوە. ھەر لەگەڵ تیمی مەلەوانی ئوسترالیا مەدالیای زیوی لە مەلەوانی ٤ × ٢٠٠ مەتری ئازاد ھەروەھا مەدالیای بڕۆنزی لە پێشبڕکێی مەلەوانی ٤ × ١٠٠ مەتری تێکەڵ بەدەست ھێنا. ھەروەھا مەدالیای بڕۆنزی لە مەلەوانی ٢٠٠ مەتری ئازاد بردووە کاتێک مەدوای پێشبڕکێکەی بە ١:٥٤٫٩٢دەقە تەواوکرد. لە مەلەوانی ١٠٠ مەتری پەپوولەی بەشداری کرد وپلەی شەشەمی وەرگرت. بەم دەستکەوتانەوە گەرایەوە ولاتی خۆی.

### ٢٠٢١
بۆ جاری سێیەم لەسەر یەک ئیما بەشداری یارییەکانی ئۆڵمپیادی کرد کاتێک لەگەڵ شاندی ولاتەکەی لە ئۆڵمپیادی ھاوینەی ٢٠٢٠ تۆکیۆ بەشدارییان کرد. لەگەڵ تیمی ئوسترالیا لە پێشبڕکێی ٤ × ١٠٠ مەتری ئازاد توانیان ژمارەی پێوانەی جیھانی بشکێنن کاتێک بە ٣:٢٩٫٦٩دەقە مەودای پێشبرکێکەیان تەواو کردوو مەدالیای زێریان بەدەست ھێنا،و بەھەمان شێوە لە ٤ × ١٠٠ مەتری ھەمەجۆر مەدالیای زێری بردەوە. ھەروەھا ھەر لەگەڵ تیمی ئوسترالیا مەدالیای بڕۆنزی لە مەلەوانی ٤ × ٢٠٠مەتری ئازاد، مەلەوانی ٤ × ٢٠٠ مەتری ھەمەجۆری تێکەڵ بەدەست ھێنا. لەسەر ئاستی تاک لە پێشبڕکێی مەلەوانی ٥٠ مەتری ئازاد بەشداری کرد توانی بە ٥١٫٩٦ چرکە مەودای یارییەکە تەواو بکات (ژمارەی پێوانەی ئۆڵمپیاد و دووەم خێراترین کات لە مێژوودا) مەدالیای زێر بباتەوە. و لە پێشبڕکێی ١٠٠ مەتری ئازادیش مەدالیای زێری و لە مەلەوانی ١٠٠ مەتری پەپوولەی مەدالیای زیوی بردەوە. بووە یەکەم خانمە مەلەوانی ئوسترالی و جیھانی بتوانێت ٧ مەدالیا لە یەک ئۆڵمپیاد بەدەست بھێنێت (یەکسان بوو لەگەل وەرزشوانی سۆڤیەتی ماریا گۆرۆچۆڤسکایا لە یاری جمناسیک لە ئۆڵمپیادی ھاوینەی ١٩٥٢)و ھەروەھا بووە یەکەم خانمە مەلەوانی ئوسترالی ٥ مەدالیای زێر لە ئۆڵمپیاد بەدەست بھێنێت (٢٠١٦–٢٠٢٠) یەکسانبوو لەگەڵ مەلەوانی ئوسترالی ئایان سوورب (لەسەر ئاستی پیاوان).

### پاڵاوانێتی جیھانی
### ٢٠١٣
لە ساڵی ٢٠١٣ بەشداری خولی پاندەی پالاوانێتی جیھانی فینا بۆ یارییە ئاوییەکانی ٢٠١٣ کە لە بەرشلۆنەی ئیسپانیا بەرێوەچوو کرد. توانی لەگەڵ تیمی مەلەوانی ئوسترالی لە پێشبرکێی مەلەوانی ٤ × ١٠٠ مەتری ئازاد، پێشبڕکێی ٤ × ٢٠٠ مەتری ئازاد، وەھەروەھا ٤ × ٢٠٠ مەتری ھەمەجۆر مەدالیای زیوی بەدەست ھێنا.

### ٢٠١٥
لە ساڵی ٢٠١٥ بەشداری خولی شازدەھەمی پالاوانێتی جیھانی فینا بۆ یارییە ئاوییەکانی ٢٠١٥ کرد کە لە شاری کازانی ڕووسیا یارییەکانی بەڕێوەچوو. مەدالیای زێری لەگەڵ تیمی ئوسترالی لە پێشبرکێی مەلەوانی ٤ × ١٠٠ مەتری ئازاد؛ و مەدالیای بڕۆنزی لە مەلەوانی ٤ × ١٠٠ مەتری ھەمەجۆر بەدەست ھێنا. پلەی شەشەمی لە مەلەوانی ١٠٠ مەتری پەپوولەی و پلەی حەوتی لە مەلەوانی ٢٠٠ مەتری ئازاد وەرگرت.

### ٢٠١٧
ماکۆین چوار مەدالیای زیو، دوو مەدالیای بڕۆنزی لە پاڵاوانێتی جیھانی مەلەوانی ٢٠١٧ بەدەست ھێنا. لە مەلەوانی ١٠٠ مەتری پەپوولەی بەشداری کرد لە قۆناغی ژمارەکان پلەی سێیەم بوو لە خولی پێش کۆتایی بووە بووە دووەم ژمارەی پێوانەی لەسەر ئاستی ئۆڤیانووس تۆمارکرد کاتێک بە ٥٦ چرکە و ٢٣ لەھەزارەی چرکە مەوداکەی تەواوکرد. لە قۆناغی کۆتایی بەھەمان شێوە پلەی دووەمی وەرگت کاتێک بە ٥٦ چرکە و ١٨ لە ھەزارەی چرکە لە دوای سارا مەلەوانی سویدی تەواو کرد بەھەمان شێوە ژمارەی پێوانەی نوێ تۆمارکرد لەسەر ئاستی ئۆڤیانووس. لە مەلەوانی ٢٠٠ مەتری ئازاد بەھەمان شێوە بەشداریکرد لە قۆناغی کۆتایی توانی پلەی دووەم و مەدالیای زیوی بەدەست ھێنا کاتێک بە ١دەقە و ٥٥ چرکە و ١٥ لە ھەزارەی چرکە (١:٥٥٫١٥) مەوداکەی تەواوکرد. مەدالیای سێەمی زیوی لە مەلەوانی ٤×١٠٠ ھەمەجۆری ئازادی سەر ئاستی خانمان بردەوە بە ھاوبەشی لەگەڵ برۆنتی کامپبێڵ ،ئێمیلی سیبۆھم ،شەینا جاک بە جیاوازی ٠٫٢٩ چرکە لەگەڵ تیمی ئەمریکا؛ و چوارەم مەدالیای زیوی لە مەلەوانی ٤×١٠٠ تێکەڵی ھەمەجۆر بە ھاوبەشی لەگەڵ برۆنتی کامپبێل، میچ لارکین، دانیاڵ کەیڤ بەدەست ھێنا. ھەروەھا مەدالیای بڕۆنزی لە مەلەوانی ٤×١٠٠ ھەمەجۆر و ٤×٢٠٠ مەتری ئازاد بەدەست ھێنا.

### ٢٠١٩
بەھەمان شێوەی ساڵی٢٠١٧ ئیما بانگێتشی تیمی مەلەوانی ئوسترالیا کرا بەمەبەستی بەشداریکردن لە خوڵیکی دێکەی پالاوانێتی جیھانی مەلەوانی لە ساڵی ٢٠١٩. لەم پالاوانێتییەدا لەسەر ئاستی تاک تەنھا یەک مەدالیای بڕۆنزی بەدەست ھێنا بەڵام لەسەر ئاستی تیم توانی سێ مەدالیای زێر، دوو مەدالیای زیو بباتەوە. لە مەلەوانی ٤×١٠٠ مەتری ئازاد توانی بەھاوبەشی لەگەڵ تیمی ئوسترالیا پەلەی یەکەم و مەدالیای زێر ببنەوە کاتێک توانیان بە ٣:٣٠٫٢ خولەک بگەنە ھێلی کۆتایی و ژمارەی پێوانەییان لەسەر ئاستی پاڵاوانێتییەکە تۆمارکرد. ھەروەھا لە مەلەوانی ٤×٢٠٠ مەتری ھەمەجۆر ژمارەی پێوانەییان لەسەر ئاستی جیھان و پاڵاوانێتییەکە بەدەست ھێنا کاتێک بە ٧:٤١٫٥٠ خولەک مەودای پێشبڕکێکەیان تەواو کرد مەدالیای زێریان بردەوەو لە مەلەوانی ٤×٢٠٠ مەتری ئازاد بەھەمان شێوە مەدالیای زێری لەگەڵ تیمی ئوسترالیا بردەوە. لە مەلەوانی ٤×١٠٠ مەتری ھەمەجۆر لەسەر ئاستی خانمان ٤×١٠٠ مەتری تێکەڵی شێوە جیاواز مەدالیای زیوی بردەوە؛ و لە پێشبڕکێی مەلەوانی ١٠٠ مەتری پەپوولەی مەدالیای بڕۆنزی بردەوە کۆی مەدالیایەکانی لەم پاڵاوانێتییەدا گەیشتە ٦ مەدالیا.

### پاڵاوانێتی یارییەکانی کۆمۆنوێلت
### ٢٠١٤
ماکۆین یەکێک بوو لەو وەرزشوانانەی بۆ پاڵاوانێتی یارییەکانی کۆمۆنوێلت لەلایەن تیمی ئوسترالیا کە لە گلاسگۆ، سکۆتلاند بەڕێوەچوو ھەڵبژێردرا. شەش مەدالیا (چوار زێر، دوو بڕۆنز) ی بەدەست ھێنا. لە یەکەم ڕۆژی پالاوانێتییەکاندا لە مەلەوانی ٢٠٠ مەتری ئازاد مەدالیای زێری بردەوە. لە تیمی ئوسترالیا لە مەلەوانی ٤ × ١٠٠ مەتری ئازاد لەگەڵ کەیت کامپبێل، برۆنتی کامپبێڵ، میلانی سکلەندەر توانی مەدالیای زێر بباتەوە و ژمارەی پێوانەی جیھانیان تۆمارکرد کاتێک بە ٣ دەقە و ٣٠ چرکە و ٠٨ لە ھەزارەی چرکە ٣:٣٠٫٩٨ مەوداکەیان تەواوکرد. لەسەر ئاستی تاکی خانمان لە مەلەوانی ١٠٠ مەتری پەپوولەی مەدالیای بڕۆنزی بردەوە و پاشان لە مەلەوانی ١٠٠ مەتری ئازاد بەھەمان شێوە مەدالیای بڕۆنزی بەدەست ھێنا لە دواوەوەی کەیت کامپبێل و بڕۆنتی کامپبێڵ بوو بەم شێوەیە ھەرسێ پلەکانی پێشەوەیان گرت. ماکۆین لە ڕکابەرییەکانی مەلەوانی ٤ × ٢٠٠ مەتری ئازاد، ٤ ×١٠٠ مەتری ھەمەجۆر بەھەمان شێوە مەدالیای زێری بەدەست ھێنا. بەمەش بە کۆکردنەوەی شەش مەدالیا یەکسان بوو لەگەڵ ئیان سۆرپ و سوسی ئۆنیل کە پێشتر لە ھەمان پالاوانیتی توانیبوویان ئەو ئەنجامە بەدەست بھێنن.

### ٢٠١٨
ئێما ماکۆین بەھەمان شێوەی ساڵی ٢٠١٤ بەشداریی پاڵاوانێتی یارییەکانی کۆمۆنوێلت لە ٢٠١٨ کە شاری گۆڵد کۆست ی ئوسترالیا میواندراری کرد بوو کرد. توانی بۆ جارێکی دیکە ٦ مەدالیا (چوار زێر، دوو بڕۆنز) بباتەوە. ھەمان دەستکەوتی ساڵی ٢٠١٤ی تۆمارکردەوە یەکسان بوو لەگەڵ ئیان سۆرپ و سوسی ئۆنیل.

## ئەنجامەکان لە پاڵاوانێتییە گەورەکان

## سەرچاوەکان

پۆل:ئوسترالیا براوەکانی مەدالیای بڕۆنز
پۆل:ئوسترالیا براوەکانی مەدالیای زیو
پۆل:ئوسترالیا براوەکانی مەدالیای زێڕ
پۆل:براوەکانی مەدالیای بڕۆنزی ئۆڵمپیاد لە مەلەوانی
پۆل:زیندووان
پۆل:لەدایکبووانی ١٩٩٤
پۆل:مەلەوانانی ئۆڵمپیادی ھاوینەی ٢٠١٦
پۆل:مەلەوانانی ئۆڵمپیادی ھاوینەی ٢٠٢٠
پۆل:مێدالیاوەرگرانی ئۆلۆمپیای ھاوینەی ٢٠٢٠
پۆل:مێدالیاوەرگرانی ئۆڵمپیکی ھاوینەی ٢٠١٦
پۆل:دەرچووانی زانکۆی گریفیفس
پۆل:براوەکانی مەدالیای زێری ئۆڵمپیاد لە مەلەوانی
پۆل:براوەکانی مەدالیای زیوی ئۆڵمپیاد لە مەلەوانی
پۆل:مەلەوانانی ئۆڵمپیاد لە ئوسترالیا
پۆل:مەلەوانانی ئۆڵمپیادی هاوینەی ٢٠١٦
پۆل:مەلەوانانی ئۆڵمپیادی هاوینەی ٢٠٢٠
پۆل:ژنە ئوستڕالییەکانی سەدەی بیستەم
پۆل:مەدالیاوەرگرانی ئۆڵۆمپیادی ھاوینەی ٢٠٢٤